**Tietoa Cuulis-oppimisympäristöstä**

**1. YLEISTÄ**

* Kurssimuotoiseen opetukseen suunnattu verkko-oppimisympäristö.
* Käyttöönotto vaatii vain internetyhteyden sekä laitteen, jolla yhteys voidaan muodostaa (tietokone, tablet, älypuhelin jne.).
* Toimii kaikilla yleisimmillä selaimilla.
* Mobiiliystävällinen, eli sen käyttö erilaisilla mobiililaitteilla on sujuvaa

**2. REKISTERÖITYMINEN**

* Onnistuu osoitteessa <https://cuulis.cm8solutions.fi> olevan linkin ”Rekisteröidy” kautta.
* **Opiskelijan** rekisteröityminen tapahtuu automaattisesti.
* **Opettajan** roolissa kirjautuminen vaatii oppilaitoskohtaisen ylläpitäjän hyväksynnän.
* Käyttäjät, joiden tehtävänä on toimia **ainoastaan oppilaitoskohtaisena ylläpitäjänä**, rekisteröityvät oppimisympäristöön roolissa "muu". Tämäkin rekisteröityminen vaatii kyseisen oppilaitoksen ylläpitäjän hyväksynnän.

**3. PÄÄSIVUSTO**

Kaikkien käyttäjien pääsivustossa on seuraavat osa-alueet:

* Etusivu
* Omat kurssit
* Kaikki kurssit

Omat kurssit-osiossa näkyvät kaikki ne kurssit, joissa käyttäjä on osallistujana. Tässä osiossa opettajat voivat lisätä uusia kursseja tai tehdä kopioita aiemmin luomistaan kursseista.  
  
**Kaikki kurssit-osiossa** näkyvät kaikki niiden oppilaitosten kurssit, joihin käyttäjä on liittynyt.   
**Kurssille liittyminen onnistuu** klikkaamalla tässä osiossa **kurssin nimeä tai koodia**. Tällöin käyttäjän on **syötettävä salasana**, ns. ”avain”, jonka kyseisen kurssin lisännyt opettaja on määritellyt.

Lisäksi pääsivustossa käyttäjät voivat:

* muokata omia tietojaan
* lähettää sähköpostia oppimisympäristön yleiselle ylläpitäjälle
* lukea tietoa oppimisympäristön sisällöstä
* lähettää kehitysideoita oppimisympäristöön liittyen
* antaa oppimisympäristölle arvosanan (1-5)
* kirjautua ulos

Ylläpitäjien pääsivustossa on lisäksi osiot, joissa näkyvät ylläpitämänsä oppilaitoksen käyttäjät ja siihen liittyvät kurssit, sekä osion, jossa ylläpitäjä voi muokata oppilaitoksen tietoja.

**4. KURSSISIVUSTO**

Kurssikohtainen sivusto koostuu seuraavista osa-alueista:

**4.1. Etusivu**

Sisältää:

* ilmoitustaulun
* kurssiaikataulun
* mahdollisuuden opiskelijoille asettaa itselleen kurssitavoitteen
* mahdollisuuden opiskelijoille antaa kurssista palautetta

**4.2. Materiaalit**

Sisältää opettajan lisäämiä tiedostoja ja linkkejä, joita opettaja voi lajitella eri kansioihin

**4.3. Kurssitehtävät**

Opettaja voi lisätä tähän tehtävätaulukon, johon opiskelijat voivat merkitä tekemänsä tehtävät seuraavasti:

* ”Osasin”
* ”Tein, mutten osannut ilman apua”
* ”Haluan käydä tunnilla läpi”

Lisäksi opiskelijat voivat kommentoida jokaista tehtävää.  
  
Merkintöjen perusteella opiskelijalle päivittyy **sektoridiagrammi,** joka hahmottaa edistymistä tehtävien teossa.

Opettajalla on halutessaan mahdollisuus pisteyttää tehtävät. Tällöin opiskelijoille hahmottuu merkintöjen perusteella myös **pylväsdiagrammi,** joka hahmottaa edistymistä tehtävissä suhteessa niiden vaikeustasoon.  
  
Lisäksi opettajalla on mahdollisuus asettaa rajat lisäpisteille, joita opiskelijat voivat saavuttaa tietyn prosenttimäärän tehtyään. Tällöin opiskelijoille päivittyy reaaliaikaisesti merkintöjen perusteella sillä hetkellä saavutetut lisäpisteet.  
  
Opettajan on mahdollista tarkastella opiskelijoiden etenemistä tehtävien teossa sekä yleisesti että yksittäisen opiskelijan kohdalla. Lisäksi opettaja voi ladata näistä tiedoista kootun **Excel-tiedoston.**

**4.4. Kurssityöt**

Tätä osioita voi hyödyntää ryhmien muodostamiseen. Opiskelijat voivat ilmoittautua ryhmiin itse tai opettaja voi arpoa opiskelijat niihin.

Tähän ryhmät voivat palauttaa myös erilaisia tiedostoja, mikäli opettaja tämän toiminnon haluaa.

**4.5. Itsearviointi**

Sisältää opettajan muokattavissa olevan taulukkomuotoisen itsearviointilomakkeen, jota opiskelijat voivat täydentää.

Opettajalla on mahdollisuus kommentoida ja pisteyttää opiskelijoiden itsearviointeja sekä ladata annetuista pisteistä kootun **Excel-tiedoston.**

**4.6. Keskustele**

Tämä osio toimii reaaliaikaisena keskustelualustana. Toisten käyttäjien keskusteluviestejä voi myös ”peukuttaa”.

Opettajalla on mahdollisuus asettaa toiminto päälle ja pois päältä. Lisäksi opettaja voi poistaa haluamansa viestit alueelta.

**4.7. Äänestä**

Tähän osioon opettaja voi lisätä monivalintatyylisiä äänestyksiä.   
  
Opettaja voi halutessaan piilottaa äänestyksen opiskelijoilta tai sulkea sen kokonaan, jolloin kysymykseen ei voi enää vastata.

**4.8. Osallistujat**

Tämä osio sisältää luettelon kurssin opettajista sekä opiskelijoista. Tätä kautta käyttäjät voivat lähettää sähköpostia toisilleen. Opettaja voi lähettää myös massaviestin kaikille kurssin osallistujille.

Opettaja voi tässä myös lisätä kurssille haluamiaansa opiskelijoita.

**4.9 Aikalaskuri kurssikokeeseen (valinnainen)**

Opettaja voi halutessaan laittaa kurssin osallistujille näkyviin aikalaskurin, joka näyttää reaaliaikaisesti ajan, joka on jäljellä kurssin kokeeseen.

Lisätietoja antaa Cuulis-oppimisympäristön kehittäjä ja ylläpitäjä  
[Marianne Sjöberg](https://cuulis.cm8solutions.fi/admininfo.php)